Preséntoche a Dae, o meu mozo.
Perdoa.
Perdoa. Isto non pode ser certo.
Dae, non quero falar contigo. Déixame...
Perdoa, só buscaba o baño.
Son Alex Finnerty de Melbourne, Australia.
Este curso comezo a dar clases aquí.
Por que non es Dae?
O rapaz co que non queres falar?
Grazas.
- Kitty marchou? - Marchou.
Vaia pesadelo.
Dae Heon Kim, espile.
Mihee e Eunice preguntáronme que tiñas con Kitty.
O que eu faga non é asunto das túas esbirras.
Resulta que agora os teus asuntos tamén serán os meus.
Conteille a miña nai que saímos dende o verán.
A min dixéchesmo hai catro horas.
Podes deixar de buscar a Kitty e actuar como o meu mozo?
Todos nos miran.
Alguén tivo un verán tórrido.
- Sabedes de Juliana? - Non. Leva todo o día sen contestar.
Chamareina eu.
FAVORITOS BEBÉ
O número co que intenta contactar xa non está operativo.
Estás ben? Precisas algo?
- Dá igual. - Es estadounidense, non?
- Son. - Encántanme os vosos xeitos.
Dae non saíu tras de min?
- ...e moi alto. - Que?
Que notei que os estadounidenses falades máis alto có resto.
Esquece todo isto.
Entrarei aí de novo e non sairei sen respostas!
Desculpa.
Esta trata os coreanos coma Pokémon. Quere facerse con todos.
- Non me interesas. - Quen che dera. Busco a Dae.
- Podemos deixalo xa? - Non podemos, non.
Aquí tes o porqué.
- Ola, dona Jeon. - Ola, Yuri.
Dae, ingresáronnos as túas taxas académicas.
Semella que foi todo ben. Que alivio.
Grazas.
Pagaches todo o trimestre?
Paguei. Era parte do noso trato.
Pensaba só nuns centos de dólares.
Xa, pois agora débesme unha boa.
A ver, ti quen es?
Son Kitty Song Covey.
Ti es Kitty?
Para quieto, ti es Q?
Estrela da pista, estadounidense, bo corazón?
Culpable dos cargos. Deberiamos abrazarnos, non?
Talvez logo. Debo atopar a Dae.
Es a amiga por correspondencia?
Se el é Q, ti debes ser Min Ho.
Abofé que si.
Onde está Dae?
Moi ben, pero por que precisas un mozo falso?
Cres que túa nai estará contenta de verte seducida polo fillo do chofer?
Seducida? Por ti?
Crerá que o fago para chamar a atención e dirame que rompa contigo de contado.
Aínda así, sería peor se descubrise a verdade.
Falemos con ela dunha vez. Odio mancar a Kitty.
Arránxao mañá con Kitty.
Esta noite, es todo meu.
É un soño. Son fan a morte do K-pop.
A miña lista de karaoke está só en coreano.
Yuri, preséntoche a Madison, a filla dos Miller.
Teu pai está ceando con eles para falar de negocios.
Encantada.
Ola.
- Mamá, coñeces a Dae. - E non vou coñecelo.
- É un dos nosos mellores alumnos. - E o meu mozo.
Ola.
- Saes co teu titor? - Segundo ti, cun dos mellores alumnos.
- Por iso é o teu titor. - Rexouba!
Agardo que non se anoxe, dona Ho Lim.
Claro que non me anoxo.
Como dixen, Dae é un dos nosos mellores alumnos.
Xenial.
Falaches cos pais de Juliana?
Si, está todo ben. Falamos despois.
- Pero... - Madison, vou presentarche
a nosa profesora de coreano, a señora Chae.
- Vai quedar impresionada contigo. - Entón por que non veu Juliana?
- Que demo pasa aquí? - Non é o que parece.
Parece que me enganaches.
Non te cabreas? Enganounos ás dúas.
Non, enganoute a ti. Eu xa o sabía. Es a amiga por correspondencia dos EUA.
É só que esta mañá non te recoñecín.
Yuri, unha foto?
- Perdoa, chego tarde. - Pero chegaches, meu ben.
Yuri sae co fillo do noso chofer?
Que tes aí?
Verza?
Aquí teño a resposta.
Namorei dun completo mentireiro, dun farsante.
Non podo crer que malgastara anos namorada desta persoa.
Que? Nunca vistes unha rapaza tropezar cunha torre de sobremesas?
Aquí non hai nada que ver, xente!
En fin, algo que ver pode que haxa.
- Kitty, estás ben? - Saca de aí.
Grazas por chamar a Air Asia. Pulse un para coreano.
Pulse dous para inglés.
Un axente estará con vostede nun intre.
Respira, Kitty. Podes volver á casa. Non tes que morrer aquí dun corazón roto.
O seu tempo de espera é de 70 minutos. Non colgue, por favor.
DAE KITTY? PODEMOS FALAR? ESTÁS?
FIXO QUE AGORA ME ODIAS, PERO PÓDOCHO EXPLICAR.
Sóltao todo!
Cando te xuntaches con Yuri? E onde?
- Ata onde chegastes? - E máis importante, por que?
Dae, vaia galopín estás feito.
Dae?
Pagouche o traxe Yuri?
Como sabes que non o merquei eu?
Porque custa 5000 dólares.
- En serio? - Non sei. Síntome mal por Kitty.
- Eu non. - Es cruel, Min Ho.
Romper con alguén é devastador.
Porén, non romperon porque non era unha relación real.
Ninguén te culpará por pasar de mensaxiños a ter unha moza de verdade.
Marius?
Non, non.
Pero Marius non volvera a Grecia?
Cambiaría de idea.
Marius, érguete! É hora de ir á clase!
Botádesme unha man?
Esta tola entrou no noso cuarto para matarnos.
É o meu cuarto.
- Anotáronte como Song Covey. - E que?
Song pode ser nome de rapaz. Por iso che asignaron o cuarto.
Que?
Fíxoo á mantenta para achegarse a Dae... e a min.
- Xa estamos. - Díxenvolo, fíxome as beiras no avión.
- Eu non che fixen as beiras. - Kitty.
Podemos falar, por favor?
Non, non quero volver falar contigo.
- Kitty. - Quero o meu colar de volta.
O teu colar?
Si, o que che dei cando morreu túa nai.
Ai, si, por aí andará.
Por aí andará?
Atopareino.
Nin sequera sabes onde está. Dae, era de miña nai.
Devolvereicho, Kitty.
Prométocho.
As túas promesas non valen nada.
Dae ten todo dentro do cuarto. Onde vai durmir?
Toma, meu.
Xenial.
Sei que queres ir de heroe deixando durmir aquí a turista,
pero isto non é un albergue.
Nos albergues hai xente amigable.
Son amigable cos meus amigos.
Apañaches a filla única dunha das familias máis ricas e mellor conectadas do mundo.
E punto.
Non a cagues.
Tamén tes o amor da túa vida a seis metros.
Non a cagues.
KITTY TEÑO O COLGANTE DE TÚA NAI.
NON O QUITEI DENDE QUE MO DECHES.
PERO ANTES DE DEVOLVERCHO, PODES DEIXARME QUE CHO EXPLIQUE?
Non acapares a manta.
IRMÁS SONG L: COMO FOI ESE PRIMEIRO BICO?
M: CÓNTANOLO TODO!
TEN MOZA. VOLVO Á CASA POLA MAÑÁ.
BEBÉ ATA AGORA! ONDE ESTÁS
NON VOU CHEGAR Á FESTA DE BENVIDA
ESTÁS AQUÍ? CHÁMAME, POR FAVOR.
Siri, reproduce o "Mix de Noitevella en Reiquiavik".
O número co que intenta contactar xa non está operativo.
GRUPO DAS RAPAZAS
ALGUÉN SUBIU UN VÍDEO DE TEU PAI BERRÁNDOLLES ÓS EMPREGADOS.
VAIA SORPRESA.
Grazas. Estarei no aeroporto ás 09:00 polo asento libre.
Un momento. Iso é...?
Estou exactamente no mesmo sitio que mamá.
Un momento.
É un sinal de que debería quedar?
Kitty, o meu con Yuri non é de verdade. É unha farsa.
Podes abrir a porta e explícocho todo?
Suplicar non queda ben.
Non suplicaba. Só quero os meus pantalóns.
A ver, "okupa", temos que prepararnos para o primeiro día de clase.
Vasnos facer chegar tarde.
Pois marchou.
Fantástico.
Dae, non te preocupes. Nós...
Han, o presidente? Ese tipo pasou de freada.
Estamos no 2022, por Deus, non pode rifar así.
Tódalas persoas merecen respecto.
Ninguén merece ese tipo de abuso.
Por sorte, só saíu nas noticias de Corea, señor.
Presidente Han?
En realidade tamén saíu na BBC.
Na BBC non!
O presidente Sung Jin Han está á fronte da última dinastía
que afronta reprimendas dos líderes políticos e relixiosos de Corea do Sur.
Os expertos din que este episodio
ameaza a súa adquisición dos Hoteis Miller,
grupo ultraconservador con sede nos EUA.
O imperio dos Miller é célebre por xurdir duns orixes humildes en Iowa.
Acaban de informarnos de que a filla do Sr. Han
publicou este meme sobre o ataque de ira do seu pai.
Vaia, aínda tardaron...
Mocosa desagradecida e maleducada!
Queres levarme á ruína? Sabes que estás a destruír a familia?
Nunca debemos educala no estranxeiro.
Perdeu o respecto!
Reláxate.
Se quedan esperanzas de pechar o trato, o Sr. Han terá que facer control de danos...
Apaga iso!
Presidente Han, e se volvemos contratar o cociñeiro?
Faga o que faga agora semellará falso.
Atopei unha solución.
A túa querida filla única
leva todo o verán saíndo co fillo do teu chofer.
E ti recibíchelo cos brazos abertos.
- Fixen eu tal? - Fixeches.
Invitáchelo á túa casa.
E tamén ó teu traballo.
Cando convocamos a rolda de prensa?
- Mañá, presidente Han? - Convócaa de contado.
Si, señor.
Pasa vestirte agora mesmo.
Kitty!
Percorrín o campus para atoparte.
Escoita, o que viches onte, eu...
Perdoa.
A verdade é que...
- Por que segue a chamar? - Porque é a túa moza.
Non. Déixame explicarcho, Kitty.
Non.
Despois de todo isto, non podes dicir nada que me faga quedar.
Pero ó mellor podo facer algo.
Está pasando.
Dae Heon!
Papá? Por fin entendo unha palabra!
- Teu pai é o chofer de Yuri? - Perdoa.
- Que fas? - O presidente Han búscate.
A min? Por que?
Iso che ía preguntar eu. Andando.
- Un momento, teño que... - Non, temos que ir xa.
Non!
Presidente Han, semella que a súa filla pagou as taxas académicas de Dae Heon.
Os seus sentimentos por el son sinceros.
Encargarémonos dos pagos como parte da súa nova bolsa.
- Bolsa? - Si, señor.
Aquí ten o contrato de confidencialidade que debe firmar.
Este que fai en pixama na rúa?
- Ti. - Si?
Saca o traxe.
O traxe?
Ola, temos que ir á rolda de prensa.
Que rolda de prensa?
Dixeches que o podía arranxar mañá con Kitty. Mañá é hoxe.
O trato rematou.
A situación mudou.
Temos asuntos familiares moi importantes, se non levariámoste.
Pero chámoche encantada un taxi Kakao.
Deféndome eu soíña.
Pois nada, bon voyage.
É importante que eu asuma as miñas decisións...
Dae, viches este vídeo? Está a petalo.
Fixo que Yuri está a gozar co drama.
Non me interesa moito.
Kitty.
- Pero ti non liscaras? - Si, pero logo decidín quedar.
E non é que vos importe, pero non fago isto por un mozo.
Ai, que linda.
Miña nai estudou aquí e...
Non sei, estar aquí faime sentir máis preto dela ca nunca.
E...
Agardade, ese da tele é Dae?
...senón pola miña muller e filla.
A familia é todo para min.
Polo tanto, gustaríame desculparme polo meu comportamento.
Dae parece unha alma en pena. Aquí hai algo raro.
Hoxe quero anunciar o Programa Xuvenil de Bolsas dos Hoteis Han.
O primeiro bolseiro será Dae Heon Kim.
Fillo do meu chofer de sempre.
Estudante modelo da Escola Coreana Independente de Seúl.
E, ademais, resulta que sae coa miña filla, Yuri.
Algunha pregunta? Si.
Grazas. En realidade, a pregunta é para Dae Heon Kim.
Teño curiosidade por saber se cres que o Sr. Han é sincero
e non te usa para reparar a súa imaxe?
Pois...
Creo que o señor Han fala co corazón na man.
Aprendeu a lección.
Creo...
que xa non está nas verzas.
Grazas.
Ben xogado.
DESCULPAS DO PRESIDENTE DOS HOTEIS HAN
Mi madriña!
Está finxindo.
É unha relación falsa.
Subtítulos: Abraham Díaz López